
LĒMUMS
Dobelē

2026. gada 30. septembrī		Nr.239/13

[bookmark: _Hlk112061264]Par nolikuma “Dobeles  novada sadarbības teritorijas civilās aizsardzības komisijas nolikums” apstiprināšanu 

Saskaņā ar Pašvaldību likuma 4. panta pirmās daļas 18. punktu, 50. panta pirmo daļu, Civilās aizsardzības un katastrofas pārvaldīšanas likuma 11. panta pirmās daļas 2. punktu, Ministru kabineta 2017. gada 26. septembra noteikumiem Nr.582 “Noteikumi par pašvaldību sadarbības teritorijas civilās aizsardzības komisijām”, atklāti balsojot: PAR – 14 (Jānis Amsils, Kristīne Briede, Edgars Gaigalis, Ivars Gorskis, Gints Kaminskis, Edgars Laimiņš, Ilze Lesiņa, Sintija Liekniņa, Jānis Ozoliņš, Andris Podvinskis, Viesturs Reinfelds, Dace Reinika, Andrejs Spridzāns, Indra Špela), PRET – nav, ATTURAS – nav, NEBALSO – nav, Dobeles novada dome NOLEMJ:

1. [bookmark: _Hlk112155880]Apstiprināt nolikumu “Dobeles novada sadarbības teritorijas civilās aizsardzības komisijas nolikums” (lēmuma pielikumā).
1. Uzdot Dobeles novada pašvaldības Centrālās pārvaldes Sabiedrisko attiecību nodaļai nolikumu publicēt pašvaldības tīmekļvietnē www.dobele.lv (neiekļaujot 2.pielikumu).
1. Uzdot Dobeles novada pašvaldības Centrālās pārvaldes Administratīvai nodaļai par pieņemto lēmumu informēt Dobeles novada sadarbības teritorijas un civilās aizsardzības komisijas locekļus. 
1. Kontroli par lēmuma izpildi uzdot Dobeles novada domes priekšsēdētājam Andrejam Spridzānam.


Domes priekšsēdētājs                                                                                     A.Spridzāns

	APSTIPRINĀTS
                                      ar Dobeles novada domes
	2026. gada 30. septembra lēmumu Nr.239/13
	

Dobeles novada sadarbības teritorijas 
Civilās aizsardzības komisijas
NOLIKUMS

Izdots saskaņā ar
 Civilās aizsardzības un  katastrofas 
 pārvaldības likuma  11. panta  pirmās daļas 2. punktu,
 Ministru kabineta 2017.gada 26.septembra 
noteikumiem Nr.582 “Noteikumi par pašvaldību sadarbības teritorijas 
civilās aizsardzības komisijām”

I. 
I. Vispārīgie jautājumi

1. Nolikums nosaka Dobeles novada sadarbības teritorijas civilās aizsardzības komisijas (turpmāk – komisija) struktūru, uzdevumus, tiesības, pienākumus, darba organizāciju un komisijas apziņošanas kārtību. 
2. Komisija ir koordinējoša un konsultatīva institūcija, kuras darbības mērķis ir koordinēt civilās aizsardzības uzdevumu izpildi, kā arī veicināt civilās aizsardzības jautājumu risināšanu Dobeles novada pašvaldības administratīvajā teritorijā.
3. Komisija darbojas atbilstoši šim nolikumam un savā darbībā ievēro Latvijas Republikā spēkā esošos normatīvos aktus.
4. Komisijas nolikumu un komisijas sastāvu ar lēmumu apstiprina Dobeles novada dome.

II. Komisijas sastāvs

5. Komisija sastāv no komisijas priekšsēdētāja, komisijas priekšsēdētāja vietniekiem un komisijas locekļiem.    
6. Komisijas priekšsēdētājs pienākumus pilda Dobeles novada domes priekšsēdētājs.
7. Komisijas priekšsēdētājam ir trīs vietnieki:
7.1. Dobeles novada pašvaldības izpilddirektora vietnieks teritoriālās pārvaldības jautājumos;
7.2. Dobeles novada pašvaldības izpilddirektors;
7.3.  Valsts ugunsdzēsības un glābšanas dienesta Zemgales reģiona pārvaldes Dobeles daļas komandieris.
8. Komisijas locekļi ir:
8.1.  Valsts ugunsdzēsības un glābšanas dienesta Zemgales reģiona pārvaldes Dobeles daļas  Auces posteņa komandieris; 
8.2.  Zemessardzes 51. kājnieku bataljona komandieris;
8.3.  Valsts  policijas Zemgales reģiona pārvaldes Rietumzemgales iecirkņa priekšnieks;
8.4.  Dobeles novada pašvaldības policijas priekšnieks;
8.5.  Dobeles novada pašvaldības policijas civilās aizsardzības speciālists;
8.6. Dobeles novada Izglītības pārvaldes vadītāja;
8.7. Dobeles novada Centrālās pārvaldes Informācijas tehnoloģiju nodaļas vadītājs;
8.8. AS “Sadales tīkli”, Tīklu pārvaldības funkcijas, Tīklu uzturēšanas daļas, Rietumu tīklu nodaļas vadītājs, prombūtnes laikā aizvieto ekspluatācijas meistars;
8.9. Pārtikas un veterinārā dienesta Dienvidzemgales reģiona pārvaldes vadītājs;
8.10. Neatliekamās medicīniskās palīdzības dienesta Brigāžu atbalsta centra Jelgava Neatliekamās medicīniskās palīdzības punkta Dobeles brigādes vadītāja - vecākā neatliekamās medicīnas ārsta palīdze vai prombūtnes laikā aizstājējs Neatliekamās medicīniskās palīdzības dienesta Brigāžu atbalsta centra Jelgava vadītāja;
8.11. Valsts meža dienesta Centra virsmežniecības Dobeles mežniecības vecākais mežzinis vai aizstājējs Valsts meža dienesta Centra virsmežniecības Dobeles mežniecības mežzinis;
8.12. Valsts vides dienesta Dienvidrietumu reģionālās vides pārvaldes Zemgales piesārņojuma kontroles daļas vecākā inspektore;
9. Komisijas sekretāru ar rīkojumu ieceļ komisijas priekšsēdētājs no Dobeles novada pašvaldības nodarbināto vidus.
10. Komisija ar vienkāršu balsu vairākumu nosaka to komisijas priekšsēdētāja vietnieku, kurš komisijas priekšsēdētāja prombūtnes laikā pilda komisijas priekšsēdētāja pienākumus.
11. Komisijā esošajām institūcijām jānodrošina pārstāvja deleģēšana komisijas darbā, pārstāvja aizvietošana prombūtnes gadījumā darbam komisijā. Pārstāvju izmaiņu gadījumā institūcijas obligāts pienākums ir komisijas rakstveida informēšana.

III. Komisijas uzdevumi, pienākumi un tiesības

12. Komisijai ir uzdevumi:
12.1. izstrādāt komisijas nolikumu;
12.2. analizēt informāciju par katastrofas draudiem, katastrofas iespējamo attīstību, kā arī par situāciju katastrofas vietā (apdraudējums cilvēku dzīvībai vai veselībai, nodarītais kaitējums cilvēkam, videi vai īpašumam, radītie materiālie un finansiālie zaudējumi);
12.3. koordinēt papildu resursu piesaisti, ņemot vērā reaģēšanas un seku likvidēšanas darbu vadītāja lēmumus;
12.4. koordinēt evakuācijas pasākumus, kā arī cita veida pasākumus, lai pēc iespējas nodrošinātu sabiedrībai minimāli nepieciešamās pamatvajadzības katastrofas vai katastrofas draudu gadījumā;
12.5. organizēt preses konferences elektronisko plašsaziņas līdzekļu pārstāvjiem, lai informētu sabiedrību par katastrofas draudiem, notikušām katastrofām un veiktajiem pasākumiem;
12.6. pēc apdraudējuma pārvarēšanas novērtēt veiktos pasākumus;
12.7. piedalīties vietēja, reģionāla un valsts mēroga civilās aizsardzības un katastrofas pārvaldīšanas mācībās;
12.8. izskatīt citus ar attiecīgās pašvaldības drošību saistītos civilās aizsardzības, katastrofas pārvaldīšanas vai katastrofas pārvaldīšanas koordinēšanas jautājumus;
12.9. reizi gadā izvērtēt un iesniegt pašvaldības domei informāciju par sadarbības teritorijas civilās aizsardzības plāna (turpmāk - pašvaldības civilās aizsardzības plāns) izpildi, kā arī priekšlikumus par nepieciešamajiem grozījumiem tajā.

13. Komisijai ir pienākumi:
13.1. ierosināt komisijas priekšsēdētājam sasaukt komisiju:
13.1.1. apdraudējumos vai pasākumos, kuros attiecīgās institūcijas amatpersona ir reaģēšanas un seku likvidēšanas darbu vadītājs;
13.1.2. ja izskatāmais jautājums skar attiecīgās institūcijas kompetenci un ir saistīts ar katastrofu pārvaldīšanu, katastrofu pārvaldīšanas koordinēšanu vai civilo aizsardzību;
13.2. sniegt priekšlikumus komisijas nolikuma papildināšanai, precizēšanai, nepieciešamības gadījumā veikt izmaiņas komisijas locekļu sastāvā;
13.3. piedalīties sadarbības teritorijas civilās aizsardzības plāna izstrādē, papildināšanā vai precizēšanā;
13.4. informēt komisiju par katastrofas draudiem, katastrofas iespējamo attīstību, kā arī par situāciju katastrofas vietā;
13.5. nodrošināt komisiju ar visaptverošu informāciju par veiktajiem pasākumiem apdraudējuma pārvarēšanā;
13.6. ierosināt komisijai pieprasīt no valsts materiālajām rezervēm tehnisko palīdzību un resursus katastrofu radīto seku pārvarēšanai un likvidēšanai;
13.7. piedalīties pasākumos, lai novērstu un mazinātu katastrofas draudus, apzinātu katastrofas iespējamību, piedalītos katastrofas pārvaldīšanas, likvidēšanas un atjaunošanas darbos;
13.8. piedalīties ekspertu grupās, preses konferencēs, kā arī vietēja, reģionāla un valsts mēroga civilās aizsardzības un katastrofas pārvaldīšanas mācībās.
14. Komisijai ir tiesības:
14.1. uzaicināt uz komisijas sēdēm valsts, pašvaldību, citu institūciju vai komersantu amatpersonas un speciālistus;
14.2. izveidot ekspertu grupas;
14.3. vērsties Valsts ugunsdzēsības un glābšanas dienestā ar ierosinājumu iesaistīt valsts materiālo rezervju resursus;
14.4. vērsties Krīzes vadības padomē, lai risinātu jautājumus, kas attiecas uz civilās aizsardzības, katastrofas pārvaldīšanas vai katastrofas pārvaldīšanas koordinēšanas jomu;
14.5. koordinēt komisijā institūciju vai komersantu uzdevumu izpildi sadarbības teritorijas civilās aizsardzības plāna izstrādei;
14.6. koordinēt valsts un pašvaldību institūciju, biedrību, kā arī citu privātpersonu iesaisti pašvaldības civilās aizsardzības plāna uzdevumu izpildē un gatavības, reaģēšanas un seku likvidēšanas pasākumos.

IV. Komisijas darba organizācija 

15. Komisijas sēdes rīko:
15.1. ne retāk kā reizi sešos mēnešos.
15.2. ja notikusi katastrofa vai pastāv katastrofas draudi:
15.3. citu jautājumu risināšanai civilās aizsardzības, katastrofas pārvaldīšanas vai katastrofas pārvaldīšanas koordinēšanas jomā.
16. Lēmumu par komisijas sēdes sasaukšanu pieņem komisijas priekšsēdētājs pēc savas iniciatīvas vai cita komisijas locekļa ierosinājuma. 
17. Komisijas priekšsēdētājs nosaka komisijas sēdes vietu, laiku, apstiprina darba kārtību, organizē komisijas darbu un vada komisijas sēdi.
18. Komisijas sekretārs ne vēlāk kā divas dienas pirms sēdes (ja notikusi katastrofa – nekavējoties) informē komisijas locekļus par komisijas sēdes laiku, vietu un darba kārtību.
19. Ja komisijas loceklis nevar ierasties uz komisijas sēdi, viņš par to laikus informē komisijas sekretāru un, ja nepieciešams, pilnvaro citu attiecīgās institūcijas vai komersanta pārstāvi piedalīties komisijas sēdē. Pilnvarotajam institūcijas vai komersanta pārstāvim ir balsstiesības.
20. Komisija ir lemttiesīga, ja tās sēdē piedalās ne mazāk kā puse komisijas locekļu. Katram komisijas loceklim ir viena balss. Ja balsu skaits sadalās vienādi, izšķirošā ir komisijas priekšsēdētāja (komisijas priekšsēdētāja prombūtnes laikā – komisijas priekšsēdētāja vietnieka) balss. Pieaicinātajām amatpersonām, speciālistiem un komisijas sekretāram ir padomdevēja tiesības.
21. Ja valstī izsludināts izņēmuma stāvoklis vai pasludināts karš, komisija ir lemttiesīga, ja sēdē piedalās tikai komisijas priekšsēdētājs (komisijas priekšsēdētāja prombūtnes laikā –komisijas priekšsēdētāja vietnieks) un vismaz divi komisijas locekļi.
22. Komisijas sekretārs protokolē komisijas sēdes, sagatavo komisijas sēdes protokola projektu un saskaņo to ar komisijas locekļiem, kuri piedalījās attiecīgajā komisijas sēdē. Komisijas sēdes protokolu paraksta komisijas priekšsēdētājs (komisijas priekšsēdētāja prombūtnes laikā – komisijas priekšsēdētāja vietnieks) un komisijas sekretārs. Komisijas sekretārs parakstīto sēdes protokolu elektroniski nosūta komisijas locekļiem.
23. Komisijas priekšsēdētājs informē komisijas locekļus par komisijas sēdē pieņemto lēmumu izpildi.

V. Komisijas apziņošanas kārtība

24. Par komisijas locekļu apziņošanai nepieciešamo personu datu (vārds, uzvārds, tālruņu numuri, elektroniskā pasta adrese) vai citas kontaktinformācijas precizitāti, saglabāšanu, izmantošanu un apriti atbild komisijas sekretārs. 
25. Katram komisijas loceklim ir pienākums pēc pieprasījuma sniegt komisijas sekretāram savu kontaktinformāciju apziņošanas saraksta izveidošanai un aktualizēšanai, kā arī nekavējoties informēt komisijas sekretāru par izmaiņām savā kontaktinformācijā.
26. Komisijas sekretāram ir tiesības nodrošināt komisijas locekļu kontaktinformācijas aktualizēšanu Dobeles novada sadarbības teritorijas civilās aizsardzības komisijas apziņošanas sarakstā (2.pielikums) bez lēmuma pieņemšanas Dobeles novada domē. Izmaiņas saskaņo ar Dobeles novada domes priekšsēdētāju vai viņa prombūtnes laikā Dobeles novada pašvaldības izpilddirektoru vai izpilddirektora vietnieku.
27. Katras komisiju pārstāvošās institūcijas pienākums ir nekavējoties informēt komisijas sekretāru par izmaiņām savā struktūrā, kas var ietekmēt komisijas pārstāvniecību, mainot tās sastāvu vai pārstāvniecību nodrošinošās personas.
28. Komisijas apziņošanas mērķis ir informēt komisijas locekļus par komisijas sēdi. Apziņošana notiek atbilstoši komisijas apziņošanas shēmai (1.pielikums).
29. Apziņošanas sarakstam ar personas datiem (2.pielikums) piemēro ierobežotas pieejamības informācijas statusu. 
30. Komisijas apziņošanai izmantojamie apziņošanas veidi – SIGNAL grupa, SMS, telefona zvans, e-pasts, stacionārais telefons, nosūtot informāciju par komisijas sēdes datumu, laiku, norises vietu un tālruņa numuru, uz kuru jāsūta apstiprinājums vai informācija par neierašanos, norādot vārdu un uzvārdu. Komisijas apziņošanai, izmantojot telefona zvanu, apziņotie komisijas locekļi tiek reģistrēti, norādot informāciju par viņu ierašanos vai neierašanos un pilnvarojumu citam institūcijas vai komersanta pārstāvim.
31. Komisijas priekšsēdētājs informē komisijas sekretāru par apziņošanu vai apziņošanas pārbaudi un komisijas sasaukšanu, norādot informācijas saturu.
32. Saņemot informāciju no komisijas priekšsēdētāja, komisijas sekretārs atbilstoši apziņošanas shēmai veic komisijas locekļu apziņošanu/ apziņošanas pārbaudi vai komisijas sasaukšanu.
33. Gadījumā, ja komisijas sekretārs nav sasniedzams, nolikuma 31.punktā noteikto darbību veikšanai komisijas priekšsēdētājs nozīmē citu komisijas locekli.



34. Ja tiek saņemta informācija par katastrofu vai tās draudiem un nav sakaru, vai arī jebkādu apstākļu dēļ nav iespējams veikt apziņošanu, komisijas locekļiem un komisijas sekretāram, izvērtējot drošības riskus, jādodas uz komisijas pulcēšanas vietu Brīvības ielā 17,  Dobelē, Dobeles novadā.
VI. Noslēguma jautājums

35. Atzīt par spēku zaudējušu Dobeles novada sadarbības teritorijas civilās aizsardzības komisijas nolikumu, kas apstiprināts ar 2021.gada 26. augusta Dobeles novada domes lēmumu Nr. 81/6 (sēdes protokols Nr. 6, 44.§).  

Pielikumā:
1. Dobeles novada sadarbības teritorijas civilās aizsardzības komisijas apziņošanas shēma uz 1 lp.;
2. Dobeles novada sadarbības teritorijas civilās aizsardzības komisijas apziņošanas saraksts uz 3 lp. ( IEROBEŽOTA PIEEJAMĪBA).


Domes priekšsēdētājs									A.Spridzāns 

DOBELES NOVADA SADARBĪBAS TERITORIJAS CIVILĀS AIZSARDZĪBAS KOMISIJAS APZIŅOŠANAS SHĒMA


Komisijas priekšsēdētājs pieņem lēmumu par komisijas apziņošanu






Komisijas priekšsēdētāja vietnieki veic apziņošanu pēc nepieciešamības ārkārtas gadījumā
Komisijas sekretārs veic komisijas locekļu apziņošanu, nosūtot ziņu SIGNAL grupā, ja tas nav iespējams, tad citos veidos: telefona zvans, SMS, e-pasts











Komisijas locekļi apstiprina ziņas saņemšanu un informē par ierašanos/neierašanos









!!!Apziņošanas kārtība tiek pārbaudīta vismaz divas reizes gadā



!!!Gadījumos, ja nav sakaru, vai arī jebkādu apstākļu dēļ nav iespējams veikt apziņošanu, komisijas pulcēšanās vieta ir Brīvības iela 17, Dobele




!!!Komisijas locekļiem saņemot informāciju nepieciešams precīzi un savlaicīgi izpildīt dotās norādes




Apziņošanas ziņas piemērs:
1. “Notiek apziņošanas kārtības pārbaude. Lūdzu nosūtiet apstiprinājumu par ziņas saņemšanu uz tālr.nr.__________ norādot vārdu un uzvārdu.” 

2. “Tiek organizēta Dobeles novada sadarbības teritorijas civilās aizsardzības komisijas sēde ____.gada _____________, plkst.____,  Brīvības ielā 17, Dobelē, 1.stāva zālē. Lūdzu nosūtiet apstiprinājumu par ierašanos vai arī informāciju par neierašanos uz tālr.nr.__________ norādot vārdu un uzvārdu”

